**הצעת מחקר לעבודה שנתית**

 **שם התלמיד:** נצ"ם יהודה יהושע

נושא העבודה: פערי השילוביות בין צה"ל למשטרת ישראל בשגרה ובחרום.

רקע:

לכאורה, נושא חלוקת האחריות בין צה"ל למשטרת ישראל נקבע ב- 1974 , והוסדר סופית לקראת תחילת המילניום. אולם, בעשור האחרון התעוררו סימני שאלה רבים, הן ברמת השטח והן ברמה האסטרטגית, באשר לקיומן של הבנות אמיתיות בין הגורמים בתחום זה, וניכר היעדרה של שילוביות בין דרגי השטח, והיעדר הבנות ברורות ברמת הפיקוד. לכל אלה השלכות ישירות על הביטחון הלאומי של ישראל.

מטרות העבודה:

1. למפות ולנתח את הגורמים לקשיי השילוביות ברמה הטקטית והאסטרטגית.
2. לעמוד על ההשלכות של היעדר השילוביות במימוש ייעודם של שני הגופים.

שאלות המחקר:

1. מהם פערי השילוביות בין צה"ל למשטרת ישראל?
2. כיצד משפיעים פערים אלה על תפקודם של שני הארגונים?
3. כיצד ניתן לגשר על הפערים?

חשיבות העבודה:

השילוביות בין שני הארגונים קריטית לביטחון הלאומי של ישראל. לא נמצאה עבודה מקיפה על יחסי שני הגורמים הללו בהקשרים של שילוביות. בנוסף, בעיית השילוביות הפכה להיות מהותית יותר

 בעיקר בעשור האחרון לאור האיומים החדשים (הטרור והטילים).

אופן הצגת הרעיונות בעבודה :

1. המשגה: שיתוף פעולה בארגונים, סוגי שיתוף פעולה
2. שילוביות והשלכותיה.
3. שילוביות ברמה האסטרטגית: מי בעצם, אחראי על ביטחון הפנים
4. שילוביות ברמה הטקטית: הנתק משני צידי הקו הירוק.
5. משמעויות ומסקנות – דיון

המנחה : ד"ר פיני יחזקאלי .